मौजूदा समय में जो माहौल है, उसमें राहत की बात यह है कि इस पहल पर किसी तरह का राजनीतिक रंग नहीं चढ़ा और इस पहल को अमूमन सभी लोग काफी पसंद कर रहे हैं। इसलिए यह उम्मीद स्वाभाविक है कि दिल्ली की ठंड में कश्मीर का गरम कहवा आपसी समझ में भी गरमाहट लाएगा। इस मसले पर मेरे मन में एक सहज जिज्ञासा यह हुई कि कहीं यह कोई तात्कालिक इंतजाम तो नहीं है! लेकिन जितनी जानकारी मिल सकी, उसके मुताबिक खान-पान में विविधता और देश की छवि दिखने का यह सिलसिला बजट अधिवेशन में जारी रहेगा और उस समय भी बारी-बारी से सभी प्रदेशों और क्षेत्रों का खाना वहां मिल पाएगा।